1. ОБЩИ ПОЛОЖЕНИЯ:

На територията на село Бараково е регистрирано Народно читалище, чрез коeто се реализира част от културния живот. Настоящата програма е разработена в изпълнение на чл. 26 ал.1 от ЗНЧ, приема се от Общото събрание и се внася като предложение за дейността пред Кмета на Община Кочериново и Председателя на ОС.

2. ЦЕЛИ:

Програмата има за цел:

- Утвърждаване на читалището като фактор за развитие на местната култура;

- Дейността му да е в полза на общността;

- Да откликва на нуждите на местното население, да участват активно в обществения живот и да бъде културно-образователен и информационен център.

3. ОСНОВНИ ЗАДАЧИ И ДЕЙНОСТИ:

През 2023 г. развитието на дейността ще продължи в изпълнението на следните основни задачи и дейности:

3.1. Основни задачи:

• да опазва културно-историческото наследство и националните традиции;

• да спомага изграждането на ценностна система у децата и младежите;

• да поддържа и обогатява материалната си база;

• да разработва и реализира инициативи/ проекти за общностно/ местно ниво.

• да работи за осигуряване на по-добра, по-съвременна и по-висококачествена образователна, културна, социална и информационна среда на населението;

• да разшири съдържателния и социалния обхват на читалищната дейност за привличане на по-широк кръг население;

• да развива ползотворното сътрудничество между читалищата на територията на общината и страната;

• да поддържа активно партньорство с общинската администрация, както и с културните институции , бизнеса и гражданско сдружение „Заедно за успех“ за взаимна полза.

•

3.2. Основни дейности:

Библиотечна дейност и информационно обслужване:

• обновяване на библиотечния фонд в зависимост от читателските интереси;

• подобряване дейността на библиотеката, съобразена с интересите и нуждите на населението, чрез различни форми на културно – масовата работа;

• осъществяване на изложби, витрини, беседи, свързани с бележити дати на личности и събития от местен, регионален и национален характер;

• провеждане на срещи , литературни и интернет четения на новоиздадена литература и млади автори.

• Продължаване дейностите по “Приказен разказвач”, “Деца четат и рисуват в библиотеката” и “Забавното четене”, „Четене с разбиране“.

Културна дейност и художествено – творчески процес:

• осъществяване на културният календар за читалищните прояви /Приложение 1/;

• повишаване на художественото и жанрово разнообразие на културните дейности;

• участие в културните събития на общината;

• честване на официалните и традиционни празници, събори и годишнини;

• провеждане на дейности, свързани със съхраняването, развитието и популяризирането на местни традиции и обичаи.

• повишаване на художествено – творческите постижения на любителските

състави и индивидуални изпълнители чрез повишаване на изискванията и контрола; привличане на специалисти – ръководители;

• активно участие в културните събития в общината.

• създаване на нови съвременни форми на любителското творчество,отговарящи на интересите на младото поколение и осигуряване на условия за тяхното развитие;

• Стимулиране интереса и любовта на младите хора към богатото фолклорно наследство на нашия край, осигуряване на приемственост;

• Привличане и участие на младите хора в краеведческата дейност.

Обучение и квалификация:

• участие на щатния служител в семинари, обучения и др., свързани с повишаване квалификацията по основните читалищни дейности и работа по проекти.

4. ФИНАНСИРАНЕ И УПРАВЛЕНИЕ НА СОБСТВЕНОСТТА:

Днешните реалности изискват от читалищата да бъдат високо отговорни самоуправляващи се културни сдружения на гражданите.

Финансирането на дейностите на читалищeто ще се извършва съгласно регламентирана държавна субсидия за 2023 год. Субсидираната численост е 1 субсидирана бройка. Финансирането със средства от бюджета на Община Кочериново за дейности на НЧ “Възраждане-2001 г.” се извършва съгласно Решение на Кмета на Община Кочериново и Общински съвет.

5. СРОК НА ИЗПЪЛНЕНИЕ И ОТЧИТАНЕ НА ПРОГРАМАТА:

Настоящата Програма е разработена съгласно чл. 26а, ал. 2 от Закона за народните читалища и е с продължителност до 31 декември 2023 год.

Съгласно чл. 26 а, ал. 4 от Закона за народните читалища Председателят на читалището представя в срок до 31.03.2023 г. пред Кмета на Общината и Общинския съвет доклад за осъществените дейности в изпълнение на Програмата и за изразходваните от бюджета средства през 2022 г.

Неразделна част от програмата е Приложение № 1 – предложения за дейността на Народно читалище „Възраждане-2001 г.” за 2023 година.

Настоящата едногодишна програма за развитие на Читалището е само вариант и процес във времето.

Програмата и предложенията за дейността през 2023 г. се приемат на редовно заседание на читалищното настоятелство.

**Приложение 1**

**Културен календар 2023 г.**

**Януари**

06 – Патриотично утро, посветено на 175 г. от рождението на Христо Ботев – български национален герой, революционер, поет и публицист;

12 – „Щастливеца“ – инициатива, посветена на 160 г. от рождението на Алеко Константинов – български писател, общественик и основоположник на организираното туристическо движение в България;

13 – Литературно четене по случай 145 г. от рождението на Пейо Крачолов Яворов – български поет;

19 – „Хайка за вълци“ – четене, посветено на 100 г. от рождението на Ивайло Петров – български писател.

**Февруари**

13 – Работилничка за изработване на празнични картички ;

13 – Мултимедийна презентация, посветена на 120 г. от рождението на Жорж Сименон – белгийски писател;

17 – „На Апостола с любов и признателност“ – отбелязване на 150 години от обесването на Васил Левски;

23 – Мултимедийна презентация, посветена на 200 г. от рождението на Найден Геров – български писател и общественик;

27-28 – Творческа работилница за изработване на мартенички .

**Март**

01 – Закичване с мартенички на читателите и посетителите в читалището;

02 – „Аз съм българче“ – тематичен урок с ученици по случай 145 г. от подписването на Сан Стефанския мирен договор;

02 – Патриотичен рецитал по случай националния празник на България;

07-08 – Работилничка – Подарък за мама на талантите от Детски център „Тимати“;

22 – „Капчици“ – инициатива с участието на ученици за отбелязване Световния ден на водата;

**Април**

03-07 – „Седмица на детската книга“ – маратон на четенето с ученици

12-13 – „Писани яйца, шарени“ – Великденско ателие на децата за боядисване и украсяване с различни техники на Великденски яйца;

17-28 – „Маратон на четенето“ – инициатива за отбелязване на Световния ден на книгата и авторското право;

21 – „Люти чушки“ – литературно четене, посветено на 100 г. от рождението на Радой Ралин – български писател, поет, сатирик;

28 – „Невероятният свят на Сър Тери Пратчет“ – круиз, посветен на 75 г. от рождението на Сър Тери Пратчет – британски писател.

**Май**

11 – Ден на отворени врати в библиотеката с ученици от по повод 11 май – празника на Светите братя Кирил и Методий и 165 г. от първото му честване;

24– Честване на Деня на буквите и българската култура

30 – Годишна продукция на талантите от школите по пиано.

Юни

01 – Международен Ден на детето – празник на най-малките читатели в библиотеката;

02 – „Патриотичен урок“ с ученици по случай Деня на Христо Ботев и загиналите за свободата на България, в библиотеката на читалището;

19-30 – Лято в библиотеката – тематични занимания на децата от Детски център „Тимъти“ „Царството на книгите“ и приятели;

22 – Образователна презентация в библиотеката по случай 125 г. от рождението на Ерих Мария Ремарк – германски писател.

**Юли и Август**

03-14 – Лято в библиотеката – тематични занимания на децата и приятели;

27 – Образователна презентация в библиотеката по случай 90 г. от рождението на Дончо Цончев – български писател.

**Септември**

6 – Дискусия „Съединението прави силата“;

17 – Литературно четене по случай 125 г. от рождението на Христо Смирненски – български поет;

21 – „Независима България и нейните герои“ – беседа с ученици по случай 115 г. от провъзгласяването на Независимостта на България и 180 г. от рождението на Георги Бенковски.

**Октомври**

5 – 101 години от освобождението на Бараково и Ден на плодородието

17 – „Незаличимата следа на Апостол“ – прожекция на български филм в библиотеката по повод 100 г. от рождението на Апостол Карамитев – български театрален и филмов актьор;

22 – Литературно утро, посветено на 140 г. от рождението на Сирак Скитник – български поет, художник и театрален критик;

22 – „Неповторимият Златю“ – инициатива за отбелязване на 120 г. от рождението на Златю Бояджиев – български художник;

31 – „Седмица на народните будители“ – изнесени тематични уроци с ученици, по случай Деня на народните будители.

**Ноември**

10 – „В зората на българския театър“ – честване на 190 г. от рождението на Добри Войников – български възрожденски учител, драматург, общественик и журналист, музикален и театрален деец, основоположник на българския театър;

21– Ден на християнското семейство – представяне на народни традиции и обичаи в библиотеката;

22 – Детско утро, посветено на 110 г. от рождението Асен Босев – български поет и преводач, автор на детско-юношеска литература.

**Декември**

Работилничка „Коледни обичаи“ и „Царството на книгите“;

„Зимна приказка“ – празнична изложба ;

Коледен концерт .

Общ брой мероприятия, заложени в Плана на читалището за 2023 г.: 43

НАСТОЯЩАТА ПЛАН-ПРОГРАМА ЗА ДЕЙНОСТТА НА ЧИТАЛИЩЕТО Е ОТВОРЕНА

ЗА НОВИ ПРЕДЛОЖЕНИЯ, МНЕНИЯ И ИДЕИ И ПОДЛЕЖИ НА ТЕКУЩО

АКТУАЛИЗИРАНЕ И ДОПЪЛВАНЕ.